Κομητεία Οκόνη (Τζόρτζια)

Η Κομητεία Οκόνη (αγγλ. Oconee County) είναι κομητεία στην πολιτεία Τζόρτζια των Ηνωμένων Πολιτειών Αμερικής. Κατά την απογραφή του 2020 ο πληθυσμός της ήταν 41.799 κάτοικοι Η διοικητική πρωτεύουσα (έδρα) της κομητείας, αλλά και ο μεγαλύτερος οικισμός της, είναι η κωμόπολη Γουότκινσβιλ

 Ονομασία και ιστορία 
Η κομητεία ιδρύθηκε το 1875 με απόσπαση του εδάφους του νοτιοδυτικού τμήματος της Κομητείας Κλαρκ. Η ονομασία της, για την οποία υπάρχει και η παραλλαγή Εκουόνι (Ekwoni) προέρχεται από την ονομασία ενός εντελώς ομώνυμου καταυλισμού Ινδιάνων Μασκόγκιαν, που υπήρχε τον 17ο και τον 18ο αιώνα. Με τη σειρά του, ο οικισμός πήρε την ονομασία του από τον ποταμό Οκόνη, που ορίζει ένα μέρος του ανατολικού της συνόρου. Παραδοσιακά η νέα κομητεία είχε αγροτικό χαρακτήρα, τον οποίο διατηρεί μέχρι και σήμερα. Μία «από τις χειρότερες πράξεις ρατσιστικής βίας στην ιστορία όλης της Τζόρτζια»Thompson, Adam: «Group to look for lost graves from notorious 1905 lynching», Savannah Morning News, 22 Νοεμβρίου 2007, Morris Communications. Retrieved October 2, 2020. ήταν η δολοφονία στην Κομητεία Οκόνη οκτώ ανθρώπων από όχλο τη νύκτα της 29ης προς την 30ή Ιουνίου 1905, γνωστή ως «Λυντσάρισμα του Γουότκινσβιλ». Ο πληθυσμός της κομητείας στις επίσημες απογραφές φαίνεται να σημειώνει συνεχή και αλματώδη άνοδο από τους 7.915 κατοίκους του 1970 μέχρι τους σημερινούς υπερτετραπλάσιους.

Γεωγραφία
Σύμφωνα με το Γραφείο Απογραφής των ΗΠΑ, η Κομητεία Οκόνη έχει συνολική έκταση 482 τετραγωνικά χιλιόμετρα, από τα οποία τα 5,4 τετραγωνικά χιλιόμετρα καλύπτονται από εσωτερικά ύδατα (μικρές λίμνες και ποταμούς). Ολόκληρη η έκταση της κομητείας βρίσκεται εντός της λεκάνης απορροής του άνω ρου του ποταμού Οκόνη.

 Συνορεύουσες κομητείες 
 Κομητεία Κλαρκ (βόρεια)
 Κομητεία Όγκλθορπ (ανατολικά)
 Κομητεία Γκριν (νοτιοανατολικά)
 Κομητεία Μόργκαν (νότια)
 Κομητεία Ουόλτον (δυτικά)
 Κομητεία Μπάροου (βορειοδυτικά)

Παραπομπές

Οκονη